Allergi giver ofte klart, tyndt væske fra næsen, hvor en forkølelse giver mere tykt sekret fra næsen. Desuden varer en forkølelse sjældent mere end en uge, så hvis symptomerne varer mere end en uge, kan det evt. være husstøvmideallergi. Hvis du har symptomer skal du (selvfølgelig) altid tilses af en læge. Noget jeg for nylig fandt ud af var, at når man har husstøvmideallergi kan det give en konstant irritation i slimhinderne og det kan betyde tilvækst af polypper, som igen kan dryppe og give irritation i lungerne og medføre hoste. Så hvis du går og små-hoster engang imellem, så kan det være en øre-næse-hals læge også skal ind over, så du måske kan forhindre at det udvikler sig til astma.